Document ID: 31981R0654

Uredba Sveta (EGS) št. 654/81
z dne 10. marca 1981
o spremembi Uredbe (EGS) št. 3179/78 o sklenitvi Konvencije Evropske gospodarske skupnosti o prihodnjem multilateralnem sodelovanju na področju ribištva severozahodnega Atlantika
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker Skupnost z Uredbo Sveta (EGS) št. 3179/78 [2], potrjuje Konvencijo o prihodnjem multilateralnem sodelovanju na področju ribištva severozahodnega Atlantika;
ker je 7. junija 1979 Generalni svet Organizacije za ribištvo severozahodnega Atlantika sprejel spremembe, veljavne od 1. januarja 1980, k Prilogi III Konvencije o bodočem multilateralnem sodelovanju na področju ribištva severozahodnega Atlantika, v skladu z odstavkom 2 člena XX, iste konvencije o določitvi meja med statističnimi podobmočji, ki pokrivajo vode med zahodno obalo Grenlandije in obalo Kanade;
ker je bilo besedilo Konvencije zato spremenjeno z Uredbo (EGS) št. 653/80 [3], uporaba pa je bila omejena do 31. decembra 1980 in ker je bila sprejeta kot začasen ukrep na podlagi člena 103 Pogodbe;
ker je torej potrebno predvideti dokončno spremembo Uredbe (EGS) št. 3179/78,
SPREJEL NASLEDNJO UREDBO:
Člen 1
Odstavka 1(a) in 2(a) Priloge III Konvencije o prihodnjem multilateralnem sodelovanju na področju ribištva severozahodnega Atlantika, objavljenem v prilogi Uredbe (EGS) št. 3179/78, bosta spremenjena v skladu s Prilogo te uredbe.
Člen 2
Uredba (EGS) št. 653/80 se razveljavi.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
v Bruslju, 10. marca 1981

Labels: 6
13
5
20